Somalijski pirati usmrtili otete Amerikance
Akcija američkih komandosa došla je prekasno za 2 američka para koji su plovili privatnom jahtom
Radi se o dva para, koji su plovili na jahti koju su pirati oteli prošli petak Američka vojska je saopćila su somalijski pirati ubili četiri Amerikanca na jahti koju su oteli prije nekoliko dana nedaleko od obala Omana. AmeričkoCentralno zapovjedništvo objavilo je danas da su američke snage čule pucnjavu iz vatrenog oružja na jahti SV Quest dok su danas pregovarale s piratima o oslobađanju talaca. U saopćenju se takodjer kaže da su komandoske jedinice upale na jahtu i otkrile da su pirati pucali u sve četvero taoca. Usprkos trenutnoj medicinskoj pomoći, Amerikanci su umrli od zadobivenih rana. Vojska je saopćila da su i dvojica pirata ubijena tijekom sukoba s američkim snagama koje su upale na brod, a da je 13 njih zarobljeno i pritvoreno. Dvojica drugih pirata već su otprije bili u rukama američkih snaga. Centralno zapovjedništvo je također saopćilo kako je američka ekipa pronašla na brodu posmrtne ostatke još dvojice pirata. Pirati su oteli SV Quest u petak u Indijskom oceanu. Američke snage su pratile ovo plovilo kako se približavalo obali Somalije. U medijskim izvješćima četvero Amerikanaca su identificirani kao Scott and Jean Adam iz Kalifornije, koji su i vlasnici jahte, te Phyllis Macay and Bob Riggle iz Seattlea u Washingtonu.